CELEX: 62012CN0037
Language: bg
Date: 2012-01-26 00:00:00
Title: Дело C-37/12 P: Жалба, подадена на 26 януари 2012 г. от Saupiquet срещу решението, постановено от Общия съд (пети състав) на 24 ноември 2011 г. по дело T-131/10, Saupiquet/Комисия

24.3.2012   
            
            
               BG
            
            
               Официален вестник на Европейския съюз
            
            
               C 89/17
            
         Жалба, подадена на 26 януари 2012 г. от Saupiquet срещу решението, постановено от Общия съд (пети състав) на 24 ноември 2011 г. по дело T-131/10, Saupiquet/Комисия
   (Дело C-37/12 P)
   2012/C 89/26
   Език на производството: френски
   
      Страни
   
   
      Жалбоподател: Saupiquet SAS (представител: R. Ledru, avocat)
   
      Друга страна в производството: Европейска комисия
   
      Искания на жалбоподателя
   
   
               —
            
            
               да се отмени изцяло Решение на Общия съд на Европейския съюз (пети състав) от 24 ноември 2011 г. по дело T-131/10, Saupiquet/Комисия;
            
         
               —
            
            
               да се уважат изцяло исканията по настоящото производство по обжалване и исканията, представени от дружеството Saupiquet в първоинстанционното производство;
            
         
               —
            
            
               да се осъди Комисията да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателят изтъква, на първо място, нарушение от страна на Общия съд на основните принципи на равно третиране и на недопускане на дискриминация, а оттам и нарушение на членове 2 и 9 от Договора за Европейския съюз, на член 8 от Договора за функционирането на Европейския съюз, както и на членове 20 и 21 от Хартата на основните права.
   На второ място, жалбоподателят упреква Общия съд, че е нарушил член 3 от Договора за функционирането на Европейския съюз, който възлага компетентност на последния и по-специално изключителна отговорност по митническите въпроси.
   На трето място, жалбоподателят се позовава на нарушение на членове 247 и 247а от Митническия кодекс на Общността (1).
   На четвърто място, жалбоподателят твърди, че е нарушен член 7 от Регламент № 975/2003 (2) на Съвета.
   Всъщност, обратно на твърденията от Общия съд, от съвместното прилагане на горепосочените разпоредби произтичало, че Комисията трябва да носи отговорност за отрицателните последици от затварянето на митническите бюра в неделя в някои държави членки и трябва да вземе необходимите мерки за да компенсира тези последици.
   
      (1)  1Регламент (ЕИО) № 2913/92 г. на Съвета от 12 октомври 1992 година относно създаване на Митнически кодекс на Общността (ОВ L 302, стр. 1; Специално издание на български език, 2007 г., глава 2, том 5, стр. 58)
   
      (2)  Регламент (ЕО) № 975/2003 на Съвета от 5 юни 2003 година относно откриване и управление на тарифни квоти за внос на консерви от риба тон с кодове по КН 1604 14 11, 1604 14 18 и 1604 20 70 (ОВ L 141, стр. 1; Специално издание на български език, 2007 г., глава 2, том 15, стр. 259).